|  |  |
| --- | --- |
| Številka: 3751-17/2023/122 | |
| Ljubljana, 31. 1. 2025 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: 2TDK, Družba za razvoj projekta d. o. o. –Sprejetje Akta o spremembah in dopolnitvah Akta o ustanovitvi družbe 2TDK, Družba za razvoj projekta, d.o.o. - GRADIVO ZA OBRAVNAVO** | | | |
| **1. Predlog sklepov vlade:** | | | |
| Na podlagi 505. in 526. člena Zakona o gospodarskih družbah(Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24), 26. člena Zakona o spremembah in dopolnitvah Zakona o izgradnji, upravljanju in gospodarjenju z drugim tirom železniške proge Divača–Koper (Uradni list RS, št. 95/24) ter 10. člena Akta o ustanovitvi družbe 2TDK, Družba za razvoj projekta, d.o.o., prečiščeno besedilo z dne 6.3.2024, je Vlada Republike Slovenije, kot ustanoviteljica in edina družbenica družbe 2TDK, Družba za razvoj projekta, d.o.o na seji ……dne……pod točko …. sprejela naslednji  SKLEP:   1. Vlada Republike Slovenije je sprejela Akt o spremembah in dopolnitvah Akta o ustanovitvi družbe 2TDK, Družba za razvoj projekta, d.o.o.. 2. Vlada Republike Slovenije je potrdila prečiščeno besedilo Akta o ustanovitvi družbe 2TDK, Družba za razvoj projekta, d.o.o.. 3. Poslovodstvo družbe 2TDK, Družba za razvoj projekta, d.o.o., poskrbi za vpis v knjigo sklepov družbe in za vpis sklepa iz 1. in 2. točke tega sklepa v sodni register.   BARBARA KOLENKO HELBL  GENERALNA SEKRETARKA  Prejmejo:   * Ministrstvo za infrastrukturo * Družba 2TDK, d.o.o. * Ministrstvo za finance * Služba vlade za zakonodajo * Generalni sekretariat Vlade Republike Slovenije   Priloge:   * Akt o spremembah Akta o spremembah in dopolnitvah Akta o ustanovitvi družbe 2TDK, Družba za razvoj projekta, d.o.o.. * Prečiščeno besedilo Akta o ustanovitvi družbe 2TDK, Družba za razvoj projekta, d.o.o.. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Vladimirka Jošić, svetovalka Sektorja za ključne projekte * Irena Škrlj, sekretarka Sektorja za ključne projekte * Monika Pintar Mesarič, generalna direktorica Direktorata za železnice, žičnice in upravljanje prometa | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| Pri pripravi gradiva niso sodelovali zunanji strokovnjaki. | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| **5. Kratek povzetek gradiva:** | | | |
| Vlada Republike Slovenije kot ustanoviteljica in edina družbenica družbe 2TDK, Družba za razvoj projekta, d.o.o, sprejema spremembe in dopolnitve akta o ustanovitvi družbe in potrjuje prečiščeno besedila akta o ustanovitvi družbe 2TDK, d.o.o..  Akt o ustanovitvi družbe 2TDK, d.o.o., se poleg redakcijskih popravkov spreminja skladno s spremenjenimi določbami Zakona o spremembah in dopolnitvah Zakona o izgradnji, upravljanju in gospodarjenju z drugim tirom železniške proge Divača–Koper (ZIUGDT-A). ZIUGDT-A odpravlja pridobivanje poslovnih deležev tujih družbenikov. Republika Slovenija je tako edini družbenik družbe 2TDK. Na podlagi ZIUGDT-A so naloge izgradnje in gospodarjenja vzporednega levega tira Divača–Koper prešle v pristojnost družbe 2TDK. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:** | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom navedejo predvidene spremembe (povečanje, zmanjšanje):   * Povečanje prihodkov državnega proračuna za  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:** | | | | | | | | |
| **7.b Predstavitev ocene finančnih posledic pod 40.000 EUR:**  Gradivo nima finančnih posledic. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
|  | | | | | | | | |

MAG. ALENKA BRATUŠEK

MINISTRICA

Priloge:

* Predlog sklepa;
* obrazložitev;
* Akt o spremembah Akta o ustanovitvi družbe 2TDK, Družba za razvoj projekta, d.o.o.;
* Prečiščeno besedilo Akta o ustanovitvi družbe 2TDK, Družba za razvoj projekta, d.o.o..

.

**Predlog sklepa**

Na podlagi 505. in 526. člena Zakona o gospodarskih družbah(Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24), 26. 26. člena Zakona o spremembah in dopolnitvah Zakona o izgradnji, upravljanju in gospodarjenju z drugim tirom železniške proge Divača–Koper (Uradni list RS, št. 95/24) ter 10. člena Akta o ustanovitvi družbe 2TDK, Družba za razvoj projekta, d.o.o., prečiščeno besedilo z dne 6.3.2024, je Vlada Republike Slovenije, kot ustanoviteljica in edina družbenica družbe 2TDK, Družba za razvoj projekta, d.o.o na seji ……dne……pod točko …. sprejela naslednji

SKLEP:

1. Vlada Republike Slovenije je sprejela Akt o spremembah in dopolnitvah Akta o ustanovitvi družbe 2TDK, Družba za razvoj projekta, d.o.o..
2. Vlada Republike Slovenije je potrdila prečiščeno besedilo Akta o ustanovitvi družbe 2TDK, Družba za razvoj projekta, d.o.o..
3. Poslovodstvo družbe 2TDK, Družba za razvoj projekta, d.o.o., poskrbi za vpis v knjigo sklepov družbe in za vpis sklepa iz 1. in 2. točke tega sklepa v sodni register.

BARBARA KOLENKO HELBL

GENERALNA SEKRETARKA

Prejmejo:

* Ministrstvo za infrastrukturo
* Družba 2TDK, d.o.o.
* Ministrstvo za finance
* Služba vlade za zakonodajo
* Generalni sekretariat Vlade Republike Slovenije

Priloge:

* Akt o spremembah Akta o spremembah in dopolnitvah Akta o ustanovitvi družbe 2TDK, Družba za razvoj projekta, d.o.o..
* Prečiščeno besedilo Akta o ustanovitvi družbe 2TDK, Družba za razvoj projekta, d.o.o..

**Obrazložitev**

Akt o ustanovitvi družbe 2TDK, d.o.o., se poleg redakcijskih popravkov spreminja skladno s spremenjenimi določbami Zakona o spremembah in dopolnitvah Zakona o izgradnji, upravljanju in gospodarjenju z drugim tirom železniške proge Divača–Koper (ZIUGDT-A). ZIUGDT-A odpravlja pridobivanje poslovnih deležev tujih družbenikov. Republika Slovenija je tako edini družbenik družbe 2TDK. Na podlagi ZIUGDT-A so naloge izgradnje in gospodarjenja vzporednega levega tira Divača–Koper prešle v pristojnost družbe 2TDK. V aktu se upošteva tudi nova Standardna klasifikacija dejavnosti, ki je začela veljati 1. 1. 2025. Skladno s tem se spreminjajo šifre in mestoma tudi opis že registriranih dejavnosti, ne spreminja pa se nabor dejavnosti družbe 2TDK.

**Priloga**

Na podlagi 505. in 526. člena Zakona o gospodarskih družbah(Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24), 26. člena Zakona o spremembah in dopolnitvah Zakona o izgradnji, upravljanju in gospodarjenju z drugim tirom železniške proge Divača–Koper (Uradni list RS, št. 95/24), ter 10. člena Akta o ustanovitvi družbe 2TDK, Družba za razvoj projekta, d.o.o., prečiščeno besedilo z dne 6.3.2024, je Vlada Republike Slovenije, kot ustanoviteljica in edina družbenica družbe 2TDK, Družba za razvoj projekta, d.o.o na seji ……dne……pod točko …. sprejela naslednji

**AKT O SPREMEMBAH IN DOPOLNITVAH AKTA O USTANOVITVI**

**družbe 2TDK, Družba za razvoj projekta, d.o.o**

1. **člen**

V Aktu o ustanovitvi družbe 2TDK, Družba za razvoj projekta, d.o.o, prečiščeno besedilo z dne 6.3.2024, se v 3. členu drugi odstavek spremeni tako, da se glasi:

»(2) Temeljni namen družbe je v splošnem interesu zagotoviti izgradnjo in gospodarjenje z drugim tirom skladno z Zakonom o izgradnji, upravljanju in gospodarjenju z drugim tirom železniške proge Divača–Koper (Uradni list RS, št. 51/18 in 52/24).«.

V tretjem odstavku se črta besedilo »Pod pogoji, ki jih določa meddržavni sporazum, ki ga ratificira Državni zbor Republike Slovenije, lahko pridobi poslovni delež v družbi druga država ali druge države članice Evropske unije, vendar njihov delež v osnovnem kapitalu skupaj ne sme doseči ali preseči posamičnega deleža Republike Slovenije.«.

Za tretjim odstavkom se doda nov četrti odstavek, ki se glasi:

»(4) Edini družbenik odločilno vpliva na strateške cilje in pomembne odločitve družbe.«

Dosedanji četrti, peti in šesti odstavek postanejo peti, šesti in sedmi odstavek.

1. **člen**

V 4. členu se v prvem odstavku besedilo »Družba v zvezi s projektom izgradnje drugega tira železniške povezave na odseku Divača–Koper (v nadaljnjem besedilu: drugi tir) v svojem imenu in za svoj račun opravlja naslednje naloge:« nadomesti z besedilom »Družba v zvezi s projektom izgradnje drugega tira, ki vključuje tudi vzporedni levi tir železniške povezave na odseku Divača–Koper (v nadaljnjem besedilu: drugi tir) v svojem imenu in za svoj račun opravlja naslednje naloge:«.

Tretji odstavek se spremeni tako, da se glasi:

»(3) Družba ne sme ustanoviti druge gospodarske družbe, pridobiti poslovnega deleža ali delnice v drugi gospodarski družbi ali ustanoviti druge pravne osebe.«.

V četrtem odstavku se besedilo »kapitalske naložbe« nadomesti z besedilom »poslovanje družbe«.

V petem odstavku se besedilo »kapitalske naložbe« nadomesti z besedilom »poslovanje družbe«.

1. **člen**

5. člen se spremeni tako, da se glasi:

»(5) Družba opravlja naslednje dejavnosti:

68.120 Organizacija izvedbe stavbnih projektov

42.120 Gradnja železnic in podzemnih železnic

52.210 Spremljajoče storitvene dejavnosti v kopenskem prometu

62.200 Svetovanje o računalniških napravah in programih ter upravljanje računalniških naprav

62.900 Druge z informacijsko tehnologijo in računalniškimi storitvami povezane dejavnosti

63.100 Dejavnosti v zvezi z računalniško infrastrukturo, obdelavo podatkov in gostovanjem ter povezane dejavnosti

63.920 Druge informacijske dejavnosti

64.210 Dejavnost holdingov

64.910 Dejavnost finančnega zakupa

64.990 Druge dejavnosti finančnih storitev, razen zavarovalništva in dejavnosti pokojninskih skladov

66.190 Druge pomožne dejavnosti za finančne storitve, razen za zavarovalništvo in pokojninske sklade

66.210 Vrednotenje tveganja in škode

68.110 Trgovanje z lastnimi nepremičninami

68.200 Oddajanje in obratovanje lastnih ali najetih nepremičnin

68.320 Drugo poslovanje z nepremičninami za plačilo ali po pogodbi

69.109 Druge pravne dejavnosti

69.200 Računovodske, knjigovodske in revizijske dejavnosti, davčno svetovanje

70.100 Dejavnost uprav podjetij

73.300 Dejavnost stikov z javnostjo

70.200 Drugo podjetniško in poslovno svetovanje (glavna dejavnost)

71.112 Krajinsko arhitekturno, urbanistično in drugo projektiranje

71.129 Druge inženirske dejavnosti in tehnično svetovanje

71.200 Tehnično preizkušanje in analiziranje

73.200 Raziskovanje trga in javnega mnenja

74.990 Vse druge strokovne, znanstvene in tehnične dejavnosti

82.300 Organiziranje razstav, sejmov, srečanj

82.910 Izterjava in ocenjevanje kreditne sposobnosti

82.990 Drugje spremljajoče poslovne storitvene dejavnosti

Poleg navedenih dejavnosti sme družba opravljati tudi vse druge posle, potrebne za njen obstoj in opravljanje dejavnosti, ne pomenijo pa neposrednega opravljanja dejavnosti.«.

1. **člen**

V 7. členu se za besedo »način« črta vejica.

1. **Člen**

V 12. členu se v petem odstavku besedilo »kapitalske naložbe« nadomesti z besedilom »poslovanje družbe«.

1. **člen**

V 14. členu se v šestem odstavku se beseda »sestanku« nadomesti z besedo »seji«.

1. **člen**

V 17. členu se v prvem odstavku četrta alineja spremeni tako, da se glasi:

» –sklenitev svetovalnih pogodb v višini 40.000 ali več evrov (brez DDV).«.

1. **člen**

V 23. členu se v prvem odstavku prva in druga alineja spremenita tako, da se glasita:

»- vplačanega osnovnega kapitala edinega družbenika,

* morebitnih drugih vplačil kapitala edinega družbenika,«.

1. **člen**

Ta akt začne veljati z dnem vpisa v sodni register.

**Priloga**

Na podlagi 505. in 526. člena Zakona o gospodarskih družbah(Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24), 45. člena Zakona o izgradnji, upravljanju in gospodarjenju z drugim tirom železniške proge Divača-Koper (Uradni list RS, št. 51/18 in 95/24) ter 10. člena Akta o ustanovitvi družbe 2TDK, Družba za razvoj projekta, d.o.o., prečiščeno besedilo z dne 6.3.2024, je Vlada Republike Slovenije, kot ustanoviteljica in edina družbenica družbe 2TDK, Družba za razvoj projekta, d.o.o na seji ……dne……pod točko …. sprejela naslednji

AKT O USTANOVITVI

družbe 2TDK, Družba za razvoj projekta, d. o. o.

(čistopis z dne……………)

1. SPLOŠNE DOLOČBE
2. člen

2TDK, Družba za razvoj projekta, d. o. o. je družba z omejeno odgovornostjo, ki je ustanovljena za nedoločen čas.

1. člen

Firma družbe je 2TDK, Družba za razvoj projekta, d. o. o.

Skrajšana firma družbe je 2TDK, d. o. o.

Sedež družbe je v Ljubljani.

Poslovni naslov se določi ali spremeni s posebnim sklepom poslovodstva družbe, brez spremembe tega akta.

Poleg firme lahko družba uporablja tudi grafično izvedbo firme (logotip), ki jo določi poslovodstvo družbe.

Družba lahko uporablja v poslovanju žig z besedilom firme družbe. Žig lahko vsebuje tudi logotip firme.

1. člen

Družba ima v pravnem prometu vsa pooblastila, s premoženjem družbe prosto razpolaga in odgovarja za svoje obveznosti z vsem svojim premoženjem.

Temeljni namen družbe je v splošnem interesu zagotoviti izgradnjo in gospodarjenje z drugim tirom skladno z Zakonom o izgradnji, upravljanju in gospodarjenju z drugim tirom železniške proge Divača–Koper (Uradni list RS, št. 51/18 in 52/24).

Ustanovitelj in edini družbenik družbe je Republika Slovenija.

Edini družbenik odločilno vpliva na strateške cilje in pomembne odločitve družbe.

V družbi ne sme biti poslovnih deležev v lasti fizičnih oseb ali pravnih oseb zasebnega prava.

Družbenik za obveznosti družbe ne odgovarja.

Z družbo upravlja družbenik skladno z veljavnimi predpisi in tem aktom.

1. člen

Družba v zvezi s projektom izgradnje drugega tira, ki vključuje tudi vzporedni levi tir železniške povezave na odseku Divača–Koper (v nadaljnjem besedilu: drugi tir) v svojem imenu in za svoj račun opravlja naslednje naloge:

– pripravljalna dela projekta drugi tir,

– finančni inženiring projekta drugi tir,

– organizacija in izvedba vseh potrebnih gradenj,

– gospodarjenje z drugim tirom.

V skladu z zakonom lahko izvaja družba tudi druge naloge, povezane z drugim tirom.

Družba ne sme ustanoviti druge gospodarske družbe, pridobiti poslovnega deleža ali delnice v drugi gospodarski družbi ali ustanoviti druge pravne osebe.

Za spremljanje poslovanja družbe in za nadzor nad izvedbo projekta je pristojno ministrstvo, pristojno za železniško infrastrukturo.

Ministrstvo, pristojno za železniško infrastrukturo, lahko v okviru spremljanja poslovanja družbe predlaga skupščini, da se izvede nadzor in pregled dela družbe.

Ministrstvo, pristojno za železniško infrastrukturo, lahko neposredno od družbe zahteva, da se mu predloži vsa dokumentacija in posredujejo vse informacije, ki bi bile lahko povezane ali so povezane s poslovanjem družbe ali izvajanjem projekta drugi tir. Poslovodstvo predloži zahtevano dokumentacijo oziroma informacije najkasneje v roku osem dni po pozivu. Gradivo se pošlje v vednost tudi Nadzornemu svetu družbe.

1. DEJAVNOST
2. člen

Družba opravlja naslednje dejavnosti:

68.120 Organizacija izvedbe stavbnih projektov

42.120 Gradnja železnic in podzemnih železnic

52.210 Spremljajoče storitvene dejavnosti v kopenskem prometu

62.200 Svetovanje o računalniških napravah in programih ter upravljanje računalniških naprav

62.900 Druge z informacijsko tehnologijo in računalniškimi storitvami povezane dejavnosti

63.100 Dejavnosti v zvezi z računalniško infrastrukturo, obdelavo podatkov in gostovanjem ter povezane dejavnosti

63.920 Druge informacijske dejavnosti

64.210 Dejavnost holdingov

64.910 Dejavnost finančnega zakupa

64.990 Druge dejavnosti finančnih storitev, razen zavarovalništva in dejavnosti pokojninskih skladov

66.190 Druge pomožne dejavnosti za finančne storitve, razen za zavarovalništvo in pokojninske sklade

66.210 Vrednotenje tveganja in škode

68.110 Trgovanje z lastnimi nepremičninami

68.200 Oddajanje in obratovanje lastnih ali najetih nepremičnin

68.320 Drugo poslovanje z nepremičninami za plačilo ali po pogodbi

69.109 Druge pravne dejavnosti

69.200 Računovodske, knjigovodske in revizijske dejavnosti, davčno svetovanje

70.100 Dejavnost uprav podjetij

73.300 Dejavnost stikov z javnostjo

70.200 Drugo podjetniško in poslovno svetovanje (glavna dejavnost)

71.112 Krajinsko arhitekturno, urbanistično in drugo projektiranje

71.129 Druge inženirske dejavnosti in tehnično svetovanje

71.200 Tehnično preizkušanje in analiziranje

73.200 Raziskovanje trga in javnega mnenja

74.990 Vse druge strokovne, znanstvene in tehnične dejavnosti

82.300 Organiziranje razstav, sejmov, srečanj

82.910 Izterjava in ocenjevanje kreditne sposobnosti

82.990 Drugje spremljajoče poslovne storitvene dejavnosti

Poleg navedenih dejavnosti sme družba opravljati tudi vse druge posle, potrebne za njen obstoj in opravljanje dejavnosti, ne pomenijo pa neposrednega opravljanja dejavnosti.

1. OSNOVNI KAPITAL
2. člen

Osnovni kapital družbe je 463.346.996,71 EUR

(z besedo: štiristotriinšestdesetmilijonovtristošestinštiridesettisočdevetstošestindevetdeset 71/100).

Osnovni kapital je v celoti vložek edinega družbenika, to je Republika Slovenija, Gregorčičeva ulica 20, 1000 Ljubljana, in je vplačan v denarju. Na podlagi osnovnega vložka pripada družbeniku deset poslovnih deležev, prvi v višini 1.000.000,00 EUR (z besedo: en milijon 00/100), kar predstavlja 0,215821 % osnovnega kapitala družbe, drugi v višini  20.000.000,00 EUR (z besedo: dvajset milijonov 00/100), kar predstavlja 4,316419 % osnovnega kapitala družbe, tretji v višini 56.000.000,00 EUR (z besedo: šestinpetdeset milijonov 00/100), kar predstavlja 12,085975 % osnovnega kapitala družbe, četrti v višini 12.306.650,34 EUR (z besedo: dvanajst milijonov tristo šest tisoč šesto petdeset 34/100), kar predstavlja 2,656033 % osnovnega kapitala družbe, peti v višini 46.000.000,00 EUR (z besedo: šestinštirideset milijonov 00/100), kar predstavlja 9,927765 % osnovnega kapitala družbe, šesti v višini 11.754.916,34 EUR (z besedo: enajst milijonov sedemsto štiriinpetdeset tisoč devetsto šestnajst 34/100), kar predstavlja 2,536957 % osnovnega kapitala družbe, sedmi v višini 169.000.000,00 EUR (z besedo: sto devetinšestdeset milijonov 00/100), kar predstavlja 36,473745 % osnovnega kapitala družbe, osmi v višini 12.939.014,39 EUR (z besedo: dvanajst milijonov devetsto devetintrideset tisoč štirinajst 39/100), kar predstavlja 2,792511 % osnovnega kapitala družbe, deveti v višini 13.151.337,87 EUR (z besedo: trinajst milijonov sto enainpetdeset tisoč tristo sedemintrideset 87/100), kar predstavlja 2,838334 % osnovnega kapitala družbe ter deseti v višini 121.195.077,77 EUR (z besedo: sto enaindvajset milijonov sto petindevetdeset tisoč sedeminsedemdeset 77/100), kar predstavlja 26,15644 % osnovnega kapitala družbe.

7. člen

Osnovni kapital družbe se s sklepom ustanovitelja lahko poveča v skladu in na način določen z veljavnimi predpisi.

1. NAKNADNA VPLAČILA
2. člen

Ustanovitelj lahko sprejme sklep o naknadnih vplačilih.

Naknadna vplačila so lahko v denarni ali nedenarni obliki.

Z naknadnimi vplačili se ne povečajo osnovni kapital, osnovni vložki in poslovni deleži.

1. UPRAVLJANJE DRUŽBE IN ORGANI DRUŽBE
2. člen

Organi družbe so:

– uprava,

– nadzorni svet,

– skupščina.

Družba ima lahko prokurista, ki ga imenuje nadzorni svet in ki zastopa družbo skupaj z direktorji oziroma upravo.

1. člen

Naloge in pristojnosti skupščine družbe v imenu edinega družbenika uresničuje Vlada Republike Slovenije.

Skupščina samostojno odloča o vprašanjih, ki v skladu z zakonom in tem aktom zadevajo upravljanje družbe.

Družbenik mora vse odločitve v zvezi z upravljanjem družbe vpisovati v knjigo sklepov, če tako določa zakon. Za izvedbo vpisa odločitev ustanovitelja v knjigo sklepov so zadolženi direktorji oziroma uprava.

Skupščina ima poleg pristojnosti, določenih z zakonom, ki ureja gospodarske družbe, in s tem aktom, še naslednje pristojnosti:

– samostojno sprejema sklepe v vseh zadevah, ki se nanašajo na družbo,

– sprejme investicijski program oziroma načrt ter letne in druge poslovne oziroma finančne načrte za izvedbo investicije v drugi tir ter spremembe teh načrtov,

– na predlog ministra, pristojnega za železniško infrastrukturo, imenuje in razrešuje člane, predsednika in namestnika predsednika nadzornega sveta,

– sprejme letno poročilo, če nadzorni svet letnega poročila ni potrdil ali če direktorji oziroma uprava in nadzorni svet prepustita odločitev o sprejemu letnega poročila edinemu družbeniku,

– odloči o uporabi bilančnega dobička,

– podeli razrešnico direktorjem oziroma upravi in članom nadzornega sveta, pri čemer se lahko zahtevki za škodo uveljavljajo tudi proti osebam, katerim je podeljena razrešnica,

– sprejema sklepe o naknadnih vplačilih ali o vračanju naknadnih vplačil,

– odloča o spremembah osnovnega kapitala, statusnih spremembah in prenehanju družbe,

– imenuje revizorja na predlog nadzornega sveta,

– odloča o višini prejemkov članov nadzornega sveta in komisij nadzornega sveta,

– kadar koli lahko zahteva poročilo nadzornega sveta o izvajanju njegovih pristojnosti ter o drugih podatkih in zadevah družbe,

– podaja soglasje za sklenitev pogodbe o najemu posojila, katerega glavnica presega 500.000 evrov, ali za sklenitev drugega pravnega posla oziroma izvedbo pravnega akta z enakim učinkom, za vsak primer posebej,

– odloča v drugih zadevah skladno z veljavnimi predpisi in tem aktom.

1. člen

Družba ima nadzorni svet, ki je pristojen za nadzor, spremljanje in obravnavo finančnih in drugih poslovnih vprašanj družbe.

Nadzorni svet ima pet članov, ki se imenujejo za dobo petih let in jih imenuje skupščina na predlog ministra, pristojnega za železniško infrastrukturo. Nadzorni svet je sestavljen iz treh predstavnikov ministrstva, pristojnega za železniško infrastrukturo, in dveh predstavnikov ministrstva, pristojnega za finance. Minister, pristojen za železniško infrastrukturo, predlaga tudi imenovanje predsednika in namestnika predsednika nadzornega sveta. Minister, pristojen za železniško infrastrukturo, lahko kadarkoli predlaga razrešitev predstavnika nadzornega sveta.

Član nadzornega sveta ne more biti:

– direktor oziroma član uprave družbe,

– direktor oziroma član uprave ali poslovodstva od družbe odvisne družbe,

– direktor oziroma član uprave ali poslovodstva druge družbe, v katere nadzornem svetu je direktor oziroma član uprave te družbe,

– oseba, ki po tem aktu ne more biti poslovodja družbe.

Člani nadzornega sveta so po preteku mandata lahko ponovno imenovani.

Članu nadzornega sveta preneha funkcija na podlagi sklepa o odpoklicu ali na podlagi odstopne izjave oziroma z dnem poteka mandata, če ni bil ponovno imenovan.

Član nadzornega sveta lahko odstopi s funkcije člana nadzornega sveta z odpovednim rokom, ki začne teči z dnem, ko generalni direktor oziroma predsednik uprave prejme njegovo pisno izjavo o odstopu, in traja do dneva imenovanja novega člana nadzornega sveta, vendar najdlje tri mesece. Član nadzornega sveta lahko izjemoma odstopi brez odpovednega roka, in sicer v primeru objektivno utemeljenih razlogov (na primer dlje časa trajajoča bolezen ali druga daljša odsotnost, potencialni konflikt interesov), ki jih navede v odstopni izjavi.

Če je treba v skladu z zakonom, ki ureja sodelovanje delavcev pri upravljanju, v nadzorni svet družbe imenovati tudi člane, ki so predstavniki delavcev, se skupno število članov nadzornega sveta iz drugega odstavka tega člena poveča za število članov, ki so predstavniki delavcev. Za imenovanje članov nadzornega sveta, ki so predstavniki delavcev, se uporabljajo določbe zakona, ki ureja sodelovanje delavcev pri upravljanju.

Za člana nadzornega sveta družbe je lahko imenovana fizična oseba, ki poleg pogojev, ki jih določa zakon, ki ureja gospodarske družbe, izpolnjuje še naslednje pogoje in merila:

– odlikuje ga osebna integriteta in poslovna etičnost;

– njegove izkušnje potrjujeta poslovna uspešnost in ugled;

– ima izobrazbo, pridobljeno po študijskih programih za pridobitev izobrazbe druge bolonjske stopnje, ali raven izobrazbe, pridobljene po študijskih programih, ki v skladu z zakonom ustreza izobrazbi druge bolonjske stopnje;

– ima najmanj deset let ustreznih delovnih izkušenj iz vodenja ali upravljanja gospodarskih družb in dosega pri svojem delu dobre primerljive rezultate;

– ne opravlja funkcije, ki je po zakonu, ki ureja integriteto in preprečevanje korupcije, po tem ali drugem zakonu nezdružljiva s članstvom v nadzornem organu, organu upravljanja ali organu poslovodenja gospodarske družbe, in take funkcije ni opravljal v preteklih šestih mesecih;

– ne sme biti v poslovnem razmerju z družbo.

1. člen

Nadzorni svet se mora sestati najkasneje v sedmih dneh po imenovanju članov.

Predsednik nadzornega sveta sklicuje in vodi seje nadzornega sveta, zastopa družbo proti direktorjem oziroma upravi družbe, je pooblaščen izjavljati voljo in objavlja odločitve nadzornega sveta ter opravlja druge naloge v skladu z zakonom. Predsednik nadzornega sveta zastopa družbo tudi pri sklenitvi pogodbe z revizorjem letnega in konsolidiranega letnega poročila.

Seje nadzornega sveta sklicuje predsednik na lastno pobudo, na pobudo katerega koli člana nadzornega sveta ali na pobudo direktorjev oziroma uprave. Pobudo za sklic lahko poda tudi ustanovitelj.

Nadzorni svet mora biti praviloma sklican vsaj na vsaka dva meseca.

Sej nadzornega sveta se lahko zaradi spremljanja poslovanja družbe udeležita tudi predstavnik ministrstva, pristojnega za železniško infrastrukturo, in predstavnik ministrstva, pristojnega za finance. Navedenima predstavnikoma je treba vročiti vabilo in gradivo za sejo nadzornega sveta na enak način in v rokih kot članom nadzornega sveta.

Predsednik nadzornega sveta lahko na sejo nadzornega sveta vabi direktorje oziroma upravo ali druge osebe.

Nadzorni svet je sklepčen, če je pri sklepanju navzoča večina članov, pri čemer mora biti navzoč predsednik ali njegov namestnik.

Vsak član nadzornega sveta ima en glas.

Nadzorni svet sprejme sklepe z večino glasov. V primeru neodločenega števila glasov je odločilen glas predsednika nadzornega sveta, v primeru njegove odsotnosti pa odločitev, za katero je glasoval njegov namestnik.

Član nadzornega sveta ne sodeluje pri odločanju o zadevah, ki se nanašajo nanj.

Kadar sejo zaradi odsotnosti predsednika nadzornega sveta vodi namestnik predsednika, ima ta enak položaj kot predsednik nadzornega sveta.

Pisno vabilo za sejo nadzornega sveta pošlje predsednik nadzornega sveta ali od njega pooblaščena oseba praviloma najmanj sedem dni pred sejo. V nujnih primerih je rok lahko tudi krajši. Vabilo mora vsebovati predlog dnevnega reda in po potrebi gradivo k posamezni točki dnevnega reda, razen če gre za vabilo na sejo po petem odstavku tega člena, ko se vsakič posebej presoja o posredovanju oziroma obsegu posredovanega gradiva. Vabilo se vabljenim na sejo pošlje osebno, po pošti ali po elektronski pošti na zadnji naslov vabljenega, ki je bil pisno sporočen družbi.

Seje nadzornega sveta so praviloma na sedežu družbe.

Podrobnejši način svojega dela nadzorni svet določi s poslovnikom. Nadzorni svet sprejme poslovnik o svojem delu z večino glasov vseh svojih članov, in sicer najkasneje v roku 60 dni po konstituiranju nadzornega sveta.

Če članu nadzornega sveta iz katerega koli razloga preneha mandat, se najkasneje v treh mesecih izvede imenovanje novega člana.

Člani nadzornega sveta so upravičeni do plačila za svoje delo, sejnin ter stroškov izobraževanja, katerih višino določi skupščina. Višina sejnin mora biti v ustreznem razmerju z nalogami in pristojnostmi članov nadzornega sveta, zahtevnostjo projekta in finančnim položajem družbe. Članom nadzornega sveta lahko pripada tudi plačilo za delo v morebitnih komisijah nadzornega sveta, o čemer odloči skupščina. Članom nadzornega sveta pripada tudi povračilo potnih stroškov, o čemer odloči skupščina.

1. člen

Nadzorni svet ima naslednje pristojnosti in naloge:

– nadzoruje vodenje poslov družbe,

– lahko pregleduje in preverja knjige in dokumentacijo družbe, njeno blagajno, shranjene vrednostne papirje in zaloge ter druge stvari, pri čemer lahko za izvrševanje teh pravic pooblasti posameznega člana nadzornega sveta, revizijsko komisijo ali za določene naloge posebnega izvedenca, pri čemer pogodbo z izvedencem sklene predsednik nazornega sveta,

– daje direktorjem oziroma upravi predhodno soglasje k poslom (vključno z investicijami), katerih vrednost enega posla ali več povezanih poslov skupaj presega 500.000,00 evra (brez DDV),

– podaja predhodno mnenje k vsem poslom, h katerim mora soglasje podati skupščina družbe,

– zahteva in preverja poročila o tveganjih, katerim je družba izpostavljena in nabor ukrepov, s katerimi se tveganja obvladujejo,

– preveri in potrdi letno poročilo in preveri predlog za uporabo bilančnega dobička,

– o rezultatih preveritve letnega poročila in predloga za uporabo bilančnega dobička sestavi pisno poročilo za skupščino,

– predlaga skupščini imenovanje revizorja za revidiranje računovodskih izkazov družbe in po potrditvi revizorja pogodbo z njim sklene predsednik nadzornega sveta,

– daje soglasje k predlogu letnega in triletnega poslovnega načrta družbe ter k spremembam teh načrtov,

– preverja izvajanje poslovnega načrta družbe,

– imenuje revizijsko komisijo in druge komisije,

– daje soglasje k imenovanju, razrešitvi in prejemkom vodje službe za notranjo revizijo ali pogodbenega izvajalca notranje revizije,

– daje soglasje k letnemu ali večletnemu programu dela službe za notranjo revizijo ali pogodbenega izvajalca notranje revizije,

– seznani se z letnim poročilom o delu službe za notranjo revizijo ali pogodbenega izvajalca notranje revizije,

– imenuje in odpokliče direktorje oziroma upravo družbe,

– postavi in imenuje prokurista ali prekliče prokuro,

– sklepa pogodbo o zaposlitvi z direktorji oziroma člani uprave,

– sklepa pogodbo o zaposlitvi oziroma drugo ustrezno pogodbo s prokuristom,

– daje soglasje k posameznim poslom direktorjev oziroma uprave v skladu s tem aktom ali posamičnimi sklepi nadzornega sveta,

– daje soglasje k poslovniku o delu direktorjev oziroma uprave,

– daje soglasje k aktu o notranji organizaciji in sistemizaciji delovnih mest,

– lahko zahteva poročila o drugih vprašanjih,

– predhodno obravnava in daje mnenje k vsem predlogom direktorjev oziroma uprave, o katerih odloča skupščina,

– ima druge pristojnosti in naloge v skladu z veljavnimi predpisi, tem aktom in vsakokratnimi sklepi skupščine.

Član nadzornega sveta mora pri opravljanju svojih nalog ravnati v dobro družbe s skrbnostjo vestnega in poštenega gospodarstvenika in varovati poslovno skrivnost družbe. Člani nadzornega sveta so solidarno odgovorni družbi za škodo, ki je nastala kot posledica kršitve njihovih nalog, razen če dokažejo, da so pošteno in vestno izpolnjevali svoje dolžnosti.

Nadzorni svet lahko od direktorjev oziroma uprave zahteva informacije, ki so jih direktorji oziroma uprava dolžni posredovati nadzornemu svetu kot organu. Nadzorni svet lahko zahteva dodatne informacije tudi od vodje službe notranje revizije ali od pogodbenega izvajalca notranje revizije.

Nadzorni svet lahko imenuje eno ali več komisij, ki pripravljajo predloge sklepov nadzornega sveta, skrbijo za njihovo uresničitev in opravljajo druge strokovne naloge.

1. člen

Družba ima enega ali več direktorjev oziroma članov uprave, vendar ne več kot tri, ki na lastno odgovornost vodijo in organizirajo posle družbe in družbo zastopajo.

Število direktorjev – članov uprave, določi nadzorni svet.

Imenovani direktor oziroma imenovani direktorji tvori oziroma tvorijo upravo družbe.

Če sta imenovana dva ali trije direktorji, se eden izmed njih imenuje generalni direktor ali predsednik uprave, ki koordinira delo uprave.

Če je imenovan samo en direktor ali član uprave, ta zastopa družbo samostojno kot direktor. Če sta imenovana dva direktorja oziroma člana uprave, zastopata družbo skupaj. Če so imenovani trije direktorji oziroma člani uprave, zastopata družbo skupaj generalni direktor in eden od obeh direktorjev oziroma članov uprave.

Če je imenovanih več direktorjev ali članov uprave, sprejemajo svoje odločitve na seji direktorjev oziroma uprave. Vsak direktor oziroma član uprave ima pri tem en glas. Sestanek direktorjev oziroma uprave je sklepčen, če je prisotna večina direktorjev oziroma članov uprave. Direktorji oziroma uprava sprejemajo svoje sklepe z večino opredeljenih glasov. V primeru enakega števila glasov je odločilen glas generalnega direktorja oziroma predsednika uprave. Generalni direktor oziroma predsednik uprave nemudoma obvesti nadzorni svet o vseh odločitvah, ki so bile sprejete s preglasovanjem.

Direktorji oziroma uprava sprejmejo na predlog generalnega direktorja oziroma predsednika uprave poslovnik o delu direktorjev oziroma uprave, v katerem podrobneje uredijo svoje delo, podrobnejše področje dela direktorjev oziroma članov uprave ter odločitve, ki jih sprejema na sestanku direktorjev oziroma uprave. Direktorji oziroma uprava predložijo sprejeti poslovnik o delu direktorjev oziroma uprave v soglasje nadzornemu svetu.

Direktorji oziroma člani uprave so pri oblikovanju in sprejemu poslovnika o delu uprave ter pri zastopanju, predstavljanju in vodenju družbe posebej dolžni upoštevati obveznost medsebojnega sodelovanja in informiranja v skupnem interesu družbe.

1. člen

Direktorje oziroma člane uprave družbe imenuje in odpokliče nadzorni svet.

Nadzorni svet imenuje direktorja oziroma člana uprave za mandatno dobo štirih let z možnostjo ponovnega imenovanja. Ponovno imenovanje se ne sme opraviti prej kot eno leto pred iztekom mandata.

Nadzorni svet lahko direktorja oziroma člana uprave kadarkoli odpokliče.

Za direktorja oziroma člana uprave je lahko imenovana fizična oseba, ki poleg pogojev, ki jih določa zakon, ki ureja gospodarske družbe, izpolnjuje še naslednje pogoje in merila:

– odlikuje ga osebna integriteta in poslovna etičnost;

– njegove izkušnje potrjujeta poslovna uspešnost in ugled;

– ima izobrazbo, pridobljeno po študijskih programih za pridobitev izobrazbe druge bolonjske stopnje, ali raven izobrazbe, pridobljene po študijskih programih, ki v skladu z zakonom ustreza izobrazbi druge bolonjske stopnje;

– ima najmanj deset let ustreznih delovnih izkušenj iz vodenja ali upravljanja gospodarskih družb in dosega pri svojem delu dobre primerljive rezultate;

– ne opravlja funkcije, ki je po zakonu, ki ureja integriteto in preprečevanje korupcije, po tem ali drugem zakonu nezdružljiva s članstvom v nadzornem organu, organu upravljanja ali organu poslovodenja gospodarske družbe, in take funkcije ni opravljal v preteklih šestih mesecih;

– ne sme biti v poslovnem razmerju z družbo.

Za direktorje oziroma upravo se poleg določb po zakonu, ki ureja integriteto in preprečevanje korupcije, smiselno uporabljajo tudi določbe glede nezdružljivosti opravljanja funkcije, prepovedi članstva in dejavnosti, prepovedi in omejitev sprejemanja daril in omejitev poslovanja, ki veljajo za poklicne funkcionarje, prijava premoženjskega stanja in določbe o lobiranju.

Predsednik nadzornega sveta sklene z direktorji oziroma upravo pogodbe o zaposlitvi oziroma pogodbe o poslovodenju, s katerimi se podrobneje opredelijo pravice in obveznosti direktorjev oziroma uprave.

Pred sklenitvijo pogodbe mora vsebino pogodbe potrditi nadzorni svet. Sklenjena pogodba se pošlje ustanovitelju.

Direktor oziroma član uprave ima v primeru odpoklica s funkcije v skladu z določili svoje pogodbe o poslovodenju oziroma pogodbe o zaposlitvi pravico do odpravnine v višini, določeni s pogodbo, vendar največ v višini treh plač.

Direktor oziroma član uprave nima pravice do odpravnine, če je s funkcije odpoklican iz razlogov, ker je huje kršil obveznosti, ni sposoben voditi poslov ali ker mu je bila izrečena nezaupnica oziroma če je sam odpovedal pogodbo.

1. člen

Pristojnost vodenja družbe zajema vodenje vseh poslov družbe in sprejemanje odločitev, ki po zakonu ali po tem aktu niso v pristojnosti nadzornega sveta ali skupščine.

Direktorji oziroma uprava vodijo posle družbe v skladu z vsakokrat veljavnimi zakoni in drugimi predpisi, tem aktom, poslovnikom o delu direktorjev oziroma uprave, danimi navodili in drugimi sklepi skupščine in sklepi nadzornega sveta.

Direktor oziroma član uprave mora pri opravljanju svojih nalog ravnati v dobro družbe s skrbnostjo vestnega in poštenega gospodarstvenika in varovati poslovno skrivnost družbe.

Direktorji oziroma uprava so solidarno odgovorni družbi za škodo, ki je nastala kot posledica kršitev njihovih nalog, razen če dokažejo, da so pošteno in vestno izpolnjevali svoje dolžnosti.

1. člen

Direktorji oziroma uprava mora pridobiti predhodno soglasje nadzornega sveta družbe tudi za sklepanje naslednjih pravnih poslov:

– ustanavljanje podružnic, obratov ter prenehanje podružnic, obratov,

– dajanje poroštev, jamstev ali garancij za obveznosti drugih oseb,

– pridobitev, odtujitev ali obremenitev nepremičnin,

– sklenitev svetovalnih pogodb v višini 40.000 ali več evrov (brez DDV).

Omejitve iz prejšnjega odstavka se ne vpisujejo v sodni register.

Ne glede na prvi odstavek tega člena lahko nadzorni svet določi nižji prag vrednosti za posle, h katerim daje soglasje. Nadzorni svet lahko določi tudi druge vrste poslov, za katere je potrebno njegovo soglasje.

Če nadzorni svet zavrne soglasje iz prvega odstavka tega člena, lahko direktorji oziroma uprava zahtevajo, da o soglasju odloči skupščina.

Direktorji oziroma uprava morajo skupaj z zahtevo za izdajo soglasja nadzornemu svetu pravočasno predstaviti vse okoliščine, dokumentacijo in projekcije v zvezi s poslom, za katerega predlaga izdajo soglasja. Nadzorni svet mora o izdaji soglasja odločiti v roku, ki omogoča pravočasno izvedbo posla oziroma odločitve.

Direktorji oziroma uprava najmanj četrtletno poročajo nadzornemu svetu o:

– poteku poslov, ki jih izvajajo na podlagi 4. člena tega akta, in finančnem poslovanju družbe,

– poslih, ki lahko pomembno vplivajo na plačilno sposobnost družbe,

– obvladovanju tveganj.

Direktorji oziroma uprava morajo pravočasno, celovito in verodostojno obveščati nadzorni svet o vseh vprašanjih, ki zadevajo poslovanje družbe. Nadzorni svet lahko zahteva tudi poročilo o drugih vprašanjih.

1. člen

V razmerju do skupščine imajo direktorji oziroma uprava naslednje pristojnosti in odgovornosti:

– pripravljajo predloge sklepov, pogodbe, druge akte, vse skupaj z ustreznim gradivom, za potrebe odločanja iz pristojnosti skupščine,

– na zahtevo skupščine v zahtevanih rokih in obsegu celovito poročajo o poslovanju družbe ali o posameznih poslih družbe ali dejanjih zastopanja in predstavljanja družbe,

– izvršujejo sklepe, ki jih sprejme skupščina.

1. FINANČNO POSLOVANJE DRUŽBE, POSLOVNE KNJIGE IN LETNO POROČILO
2. člen

Družba sestavlja in sprejema računovodske izkaze in poslovna poročila v skladu z zakonom in slovenskimi ali mednarodnimi standardi računovodskega poročanja.

Poslovno leto družbe je enako koledarskemu letu.

1. člen

Direktorji oziroma uprava morajo vsako leto najkasneje do 31. marca nadzornemu svetu predložiti revidirano letno poročilo in predlog uporabe bilančnega dobička.

1. člen

Letno poročilo mora biti na način in v obsegu, ki ga določa zakon, javno objavljeno.

1. člen

Družba financira izvajanje vse svoje dejavnosti, vključno z nalogami iz 10. do 13. člena ZIUGDT, tudi iz naslednjih prihodkov:

– povečanje uporabnine iz drugega in tretjega odstavka 16. člena ZIUGDT,

– plačilo za dosegljivost storitev prevoza po drugem tiru iz 17. člena ZIUGDT,

– prihodki iz gospodarjenja z drugim tirom po 13. členu ZIUGDT.

Družba mora voditi računovodske evidence sredstev in virov sredstev ter prihodkov in stroškov poslovanja za izvajanje nalog iz 10. do 13. člena ZIUGDT ločeno od računovodskih evidenc drugega svojega poslovanja.

Ne glede na določbe zakona, ki ureja gospodarske družbe, mora družba revidirati svoje letne računovodske izkaze.

1. člen

Družba zagotavlja financiranje izgradnje drugega tira iz naslednjih virov:

– vplačanega osnovnega kapitala družbenika,

– morebitnih drugih vplačil kapitala družbenika,

– sredstev posojil,

– sredstev proračuna Evropske unije.

Do začetka obratovanja drugega tira družba iz virov iz prejšnjega odstavka financira tudi svoje poslovanje.

Če družba že pred začetkom obratovanja drugega tira ustvarja katere od prihodkov iz prejšnjega člena, jih uporabi za financiranje izgradnje drugega tira, kolikor presegajo potrebno financiranje poslovanja družbe.

1. SODELOVANJE DELAVCEV PRI UPRAVLJANJU
2. člen

Delavci uresničujejo svoje pravice po zakonu, ki ureja sodelovanje delavcev pri upravljanju.

1. SPLOŠNI AKTI DRUŽBE
2. člen

Splošne akte družbe sprejmejo direktorji oziroma uprava, ob upoštevanju 13. člena tega akta.

1. POSLOVNA SKRIVNOST
2. člen

Za poslovno skrivnost se štejejo podatki, za katere tako določi družbenik, nadzorni svet ali direktorji oziroma uprava s pisnim sklepom. S tem sklepom morajo biti seznanjeni direktorji oziroma uprava, člani nadzornega sveta, družbenik, delavci in druge osebe, ki so dolžne varovati poslovno skrivnost.

V vsakem primeru se za poslovno skrivnost štejejo tudi podatki, za katere je očitno, da bi nastala občutna škoda, če bi zanje izvedela nepooblaščena oseba. Vsakdo, ki ve ali bi moral vedeti za tak značaj podatkov, odgovarja za kršitev.

S pisnim sklepom, s katerim je določen podatek opredeljen kot poslovna skrivnost, se določi tudi način varovanja poslovne skrivnosti in odgovornost oseb, ki so dolžne varovati poslovno skrivnost.

Člani nadzornega sveta so oproščeni varovanja poslovne skrivnosti v razmerju do predstojnika organa oziroma uprave osebe, katere predstavniki po tem aktu so.

1. KONČNE DOLOČBE
2. člen

Za vse razlage in nejasnosti pri tolmačenju tega akta je pristojen ustanovitelj.

1. člen

Če v tem aktu ni drugače določeno, se glede vprašanj, ki niso urejena s tem aktom, uporabljajo določbe zakona, ki ureja družbe z omejeno odgovornostjo.

1. člen

Ta akt začne veljati z dnem vpisa v sodni register in v celoti nadomesti akt o ustanovitvi z dne 31. 3. 2016 z vsemi kasnejšimi spremembami (zadnji čistopis z dne 6.3.2024).

po pooblastilu Republike Slovenije, Vlade Republike Slovenije,

uprava 2TDK d.o.o.,

Matej Oset, generalni direktor

Marko Brezigar, direktor